**Grozījumu** **Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā” (turpmāk – likumprojekts) izstrādāts, lai nodrošinātu Komisijas 2017.gada 15.decembra Īstenošanas regulas (ES) 2018/574 par tehniskajiem standartiem attiecībā uz tabakas izstrādājumu izsekojamības sistēmas izveidi un darbību (turpmāk – Īstenošanas regula 2018/574), kā arī Komisijas 2017.gada 15.decembra Īstenošanas lēmuma (ES) 2018/576 par tabakas izstrādājumiem pievienojamo drošības elementu tehniskajiem standartiem (turpmāk – Īstenošanas lēmums 2018/576) piemērošanu Latvijā. Likums stājas spēkā nākamajā dienā pēc tā izsludināšanas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Īstenošanas regulā 2018/574 ir noteikts, ka ne vēlāk kā viena gada laikā kopš īstenošanas regulas stāšanās spēkā katra dalībvalsts ieceļ neatkarīgu trešo personu, kas atbild par unikālo identifikatoru ģenerēšanu un izdošanu saskaņā ar minētās regulas prasībām.Ņemot vērā Īstenošanas regulā 2018/574 noteikto, ir nepieciešams grozīt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta vienpadsmitajā daļā noteikto pilnvarojumu.2. Īstenošanas lēmumā 2018/576 ir noteikts, ka katra dalībvalsts nosaka drošības elementus atbilstoši šajā lēmumā noteiktajiem nosacījumiem. Līdz ar to nepieciešams papildināt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.pantu un minētā likuma Pārejas noteikumos ietvertās normas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 1. Ņemot vērā, ka Īstenošanas regula 2018/574 nosaka dalībvalstīm iecelt neatkarīgu trešo personu, kas atbild par unikālo identifikatoru ģenerēšanu un izdošanu saskaņā ar minētās regulas prasībām, ir nepieciešams Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā noteikt unikālo identifikatoru izdevēju noteikto prasību izpildei.Ņemot vērā, ka saskaņā ar Īstenošanas Regulā 2018/574 noteikto, ir jānodrošina neatkarība no tabakas nozares un valsts iestādes vai uzņēmumi, kas ir publisko tiesību subjekti, kā arī apakšuzņēmēji ir uzskatāmi par neatkarīgiem no tabakas nozares, kā arī, ņemot vērā VAS “Latvijas Valsts radio un televīzijas centrs” darbības veidus, VAS “Latvijas Valsts radio un televīzijas centrs” būtu piemērotākais uzņēmums, kas varētu veikt Īstenošanas Regulā 2018/574 noteiktos uzdevumus.Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta vienpadsmitajā daļā ir noteikts, ka unikālo identifikatoru, informāciju, ko satur unikālais identifikators, izsekošanas un identificēšanas sistēmas izveides un darbības tehniskos standartus, prasības aprīkojumam, kas nepieciešams izsekošanas un identificēšanas sistēmas darbības nodrošināšanai, datu apstrādes un uzglabāšanas prasības un kārtību, kādā uz tabakas izstrādājumu vienībām izvietojams unikālais identifikators, nosaka Ministru kabinets. Ņemot vērā, ka Īstenošanas regulā 2018/574 ir noteikts unikālais identifikators, informācija, ko satur unikālais identifikators, izsekošanas un identificēšanas sistēmas izveides un darbības tehniskie standarti, prasības aprīkojumam, kas nepieciešams izsekošanas un identificēšanas sistēmas darbības nodrošināšanai, datu apstrādes un uzglabāšanas prasības, ir nepieciešams grozīt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta vienpadsmitajā daļā noteikto pilnvarojumu. Lai nodrošinātu Īstenošanas regulas 2018/574 piemērošanu Latvijā ir nepieciešams noteikt pilnvarojumu Ministru kabinetam noteikt kompetento iestādi Īstenošanas regulā 2018/574 noteikto prasību izpildei un prasības tabakas izstrādājumu izsekojamības sistēmas darbības nodrošināšanai.Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma pārejas noteikumu 6.punkts paredz, ka Ministru kabinets līdz 2018.gada 1.decembrim izdod šā likuma 6.panta vienpadsmitajā daļā paredzētos noteikumus. Ņemot vērā, ka regula stājās spēkā divdesmitajā dienā pēc tās publicēšanas Eiropas Savienības Oficiālajā Vēstnesī, t.i., 2018.gada 6.maijā un joprojām notiek diskusijas par izsekojamības sistēmas darbības atsevišķiem jautājumiem un regulā ir noregulēti jautājumi, ko paredz Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta vienpadsmitā daļa, ir nepieciešams grozīt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma pārejas noteikumu 6.punktu, nosakot, ka Ministru kabinets līdz 2019.gada 1.martam izdod šā likuma 6.panta vienpadsmitajā daļā paredzētos noteikumus.2. Pārņemot Eiropas Parlamenta un Padomes 2014.gada 3.aprīļa direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ direktīvu 2001/37/EK (turpmāk – direktīva 2014/40/ES) 16.pantu, Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta desmitās daļas 2.punkts un likuma Pārejas noteikumu 6.punkts paredz, ka uz katras tabakas izstrādājuma iepakojuma vienības, ko laiž tirgū, ir izvietos redzams un neredzams drošības elements. Minētā norma attiecībā uz cigaretēm un tinamo tabaku piemērojama no 2019.gada 20.maija, bet attiecībā uz pārējiem tabakas izstrādājumiem – no 2024.gada 20.maija. Savukārt Īstenošanas lēmums 2018/576 nosaka tehniskos standartus attiecībā uz drošības elementiem, kurus pievieno tabakas izstrādājumu vienībām, ko laiž Eiropas Savienības tirgū. Atbilstoši Īstenošanas lēmumam 2018/576 dalībvalstis nosaka, ka drošības elementu sastāvā jābūt vismaz pieciem autentiskuma elementu veidiem, no kuriem vismaz viens ir acīmredzams, viens ir daļēji slēpts un viens slēpts. Dalībvalstis nosaka, ka tabakas izstrādājumu iepakojuma vienībām drošības elementi pievienojami, izmantojot jebkuru no šādām metodēm:1. piestiprināšana;
2. apdrukāšana;
3. piestiprināšanas un apdrukāšanas kombinācija.

Tāpat dalībvalstīm ir tiesības pieprasīt, lai tabakas izstrādājumu ražotāji, importētāji (ievedēji), kas atrodas to teritorijā, pēc rakstiska pieprasījuma iesniedz tabakas izstrādājumu paraugus, kas konkrētā brīdī ir laisti tirgū. Paraugus iesniedz iepakojuma vienības formā un tajos ietver pievienoto drošības elementu.Īstenošanas lēmums 2018/576 paredz pārejas noteikumus. Cigaretes un tinamās tabakas izstrādājumi, kas ražoti vai importēti Eiropas Savienībā pirms 2019.gada 20.maija, t.i., līdz 2019.gada 19.maijam, un kuriem nav pievienots drošības elements saskaņā ar šo lēmumu, var palikt brīvā apritē līdz 2020.gada 20.maijam. Savukārt tabakas izstrādājumi, kas nav cigaretes un tinamās tabakas izstrādājumi, kuri ražoti vai importēti Eiropas Savienībā pirms 2024.gada 20.maija, t.i., līdz 2024.gada 19.maijam, un kuriem nav pievienots drošības elements saskaņā ar šo lēmumu, var palikt brīvā apritē līdz 2026.gada 20.maijam.Īstenošanas lēmums 2018/576 ir adresēts dalībvalstīm.Saskaņā ar Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumu un likumu “Par akcīzes nodokli” tabakas izstrādājumu un augu smēķēšanas produkta iepakojuma vienības marķē ar akcīzes nodokļa markām. Pārņemot direktīvu 2014/40/ES, Latvija jau bija darījusi zināmu, ka par drošības elementu tiks izmantota akcīzes nodokļa marka atbilstoši direktīvas 2014/40/ES 16.pantam. Akcīzes nodokļa marka atbilst arī Īstenošanas lēmumā 2018/576 noteiktajiem drošības elementu tehniskajiem standartiem. Katra akcīzes nodokļa marka kā drošība elements satur:1. akcīzes nodokļa marka, kas ir uzlīme ar optiski mainīgu difraktīvu elementu (attēlu) - vienu acīmredzamu, trīs daļēji slēptus un vienu slēptu autentiskuma elementu;
2. akcīzes nodokļa marka, kas ir papīra – trīs acīmredzamus, divus daļēji slēptus un vienu slēptu autentiskuma elementu.

Likuma “Par akcīzes nodokli” 27.panta trešajā daļā ir uzskaitīti gadījumi, kad atļauts nemarķēt ar akcīzes nodokļa markām.Līdz ar to, nodrošinot Īstenošanas lēmuma 2018/576 piemērošanu, tajos gadījumos, kad šobrīd tabakas izstrādājumus ir atļauts nemarķēt ar akcīzes nodokļa markām, kā alternatīvu drošības elementam “akcīzes nodokļa marka” varētu paredzēt izmantot drošības elementu, kas nav akcīzes nodokļa marka, piemēram, tabakas izstrādājumiem, kurus realizē beznodokļu tirdzniecības veikalos vai piegādā diplomātiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz komersantiem, kas veic darbības ar tabakas izstrādājumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1. Ministru kabinets līdz 2019.gada 1.martam izdod jaunus Ministru kabineta noteikumus, nosakot Īstenošanas regulā 2018/574  noteikto kompetento iestādi un prasības tabakas izstrādājumu izsekojamības sistēmas darbības nodrošināšanai.2. Ministru kabinets līdz 2019.gada 19.maijam izdod jaunus Ministru kabineta noteikumus, kas nosaka drošības elementu, kas nav akcīzes nodokļa marka, sastāvu, pievienošanas metodi tabakas izstrādājumu iepakojumu vienībām, prasības autentiskuma elementu nodrošināšanai, tajā skaitā tabakas izstrādājumu iepakojumu vienību paraugu iesniegšanu. |
| 2. | Atbildīgā institūcija | Finanšu ministrija (Valsts ieņēmumu dienests) |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Komisijas 2017.gada 15.decembra Īstenošanas regula (ES) 2018/574 par tehniskajiem standartiem attiecībā uz tabakas izstrādājumu izsekojamības sistēmas izveidi un darbību.2. Komisijas 2017.gada 15.decembra Īstenošanas lēmums (ES) 2018/576 par tabakas izstrādājumiem pievienojamo drošības elementu tehniskajiem standartiem. |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **1. Regula Nr. 2018/574** |
| Regulas Nr. 2018/574 3. pants | Likumprojekts, likuma 12. panta devītā daļa | ES tiesību akta vienība nodrošina regulas prasību tiešu piemērošanu | Likumprojekts stingrākas prasības neparedz |
| Regulas Nr. 2018/574 25. pants | Likumprojekts, likuma 6.panta vienpadsmitā daļa | ES tiesību akta vienība nodrošina regulas prasību tiešu piemērošanu | Likumprojekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| 2. Īstenošanas lēmums 2018/576 |
| Īstenošanas lēmuma 2018/576 1.pants | Likumprojekts, likuma 6. panta divpadsmitā daļa,likuma Pārejas noteikumu 10.punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Īstenošanas lēmuma 2018/576 2.pants | Likumprojekts, likuma 6. panta divpadsmitā daļa,likuma Pārejas noteikumu 10.punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Īstenošanas lēmuma 2018/5763.pants | Likumprojekts, likuma 6. panta divpadsmitā daļa,likuma Pārejas noteikumu 10.punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Īstenošanas lēmuma 2018/5764.pants | Likumprojekts, likuma 6. panta divpadsmitā daļa | ES tiesību akta vienība tiek pārņemta pilnībā. | Likumprojekts stingrākas prasības neparedz.Jau šobrīd Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums un likums “Par akcīzes nodokli” paredz tabakas izstrādājumus un augu smēķēšanas produkta iepakojuma vienības marķēt ar akcīzes nodokļa markām. Ministru kabineta 2015.gada 12.maija noteikumi Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” nosaka kārtību, kādā alkoholiskos dzērienus un tabakas izstrādājumus marķē ar akcīzes nodokļa markām, tai skaitā nosacījumus par pasūtāmo akcīzes nodokļa marku daudzumu, to izsniegšanas termiņus un saņemšanas nosacījumus, kā arī prasības attiecībā uz informācijas sniegšanu par izlietotajām markām. |
| Īstenošanas lēmuma 2018/5765.pants | Likumprojekts, likuma 6. panta divpadsmitā daļa,likuma Pārejas noteikumu 10.punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Īstenošanas lēmuma 2018/5767.panta 1. un 2.punkts | Likumprojekts, likuma 6. panta divpadsmitā daļa,likuma Pārejas noteikumu 10.punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Īstenošanas lēmuma 2018/5768.pants | Likumprojekts, likuma 6. panta divpadsmitā daļa,likuma Pārejas noteikumu 10.punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Īstenošanas lēmuma 2018/5769.pants | Likumprojekts, likuma Pārejas noteikumu 5.1 un 5.2 punkts | ES tiesību akta vienība tiek pārņemta pilnībā | Likumprojekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Likumprojekta izstrādi ir informēta Tabakas izstrādājumu ražotāju nacionālā asociācija (turpmāk – TIRNA).  |
| 2. | Sabiedrības līdzdalība projekta izstrādē | Informācija par likumprojektu ir publicēta Finanšu ministrijas mājaslapā <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project516>  |
| 3. | Sabiedrības līdzdalības rezultāti | TIRNA, izvērtējot  Finanšu ministrijas sniegto papildus informāciju par likumprojektā iekļautām normām, nav komentāru vai papildinājumu par likumprojektu. Attiecībā par drošības elementu tabakas izstrādājumiem, uz kuriem netiek izvietotas akcīzes markas un kas tiek tirgoti beznodokļu veikalos, TIRNA vēlas norādīt, ka vislabākais risinājums ražotājiem, ņemot vērā beznodokļu tirdzniecības sektora specifiku, ir iespēja brīvi izvēlēties vēlamo autentiskuma elementu kombināciju no Īstenošanas lēmuma 2018/576 pielikumā ietvertiem autentiskuma elementu veidiem, kā arī  iespēja izvēlēties  veidu, kā drošības elements tiek pievienots tabakas izstrādājumam ("piestiprinot, drukājot vai to kombinācijā").  Šādu pieeju šī jautājuma risināšanai ir izvēlējusies arī Igaunija.TIRNA uzskata, ka Igaunijas variants būtu atbalstāms arī Latvijā, jo tas ietver gan beznodokļu veikalu uzņēmējdarbības modelim nepieciešamo elastību mainīgā pieprasījuma nosacījumos, gan arī nodrošina  Īstenošanas lēmumā 2018/576 ietvertās prasības. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde pēc būtības neietekmē likumprojekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav |

Finanšu ministre D.Reizniece-Ozola

Pužule, 67095521

Gunta.Puzule@fm.gov.lv